Eurogames

Το Eurogames (σε ελεύθερη μετάφραση: Ευρωπαιχνίδια ή Ευρωαγώνες) ήταν ευρωπαϊκό (ιταλικής παραγωγής) τηλεοπτικό πρόγραμμα το οποίο προβλήθηκε στο ιταλικό Canale 5 από τις 19 Σεπτεμβρίου έως τις 24 Οκτωβρίου 2019. Το παρουσίασε η Ίλαρι Μπλάζι και ο Άλβιν, με διαιτητή τον ολυμπιονίκη Γιούρι Κέκι. Ήταν μια αναθεωρημένη και ανανεωμένη έκδοση των Παιχνιδιών χωρίς σύνορα. Στην Ελλάδα προβλήθηκε με παρουσιαστή τον Θέμη Γεωργαντά στον ΣΚΑΪ, τρεις μήνες μετά την αρχική προβολή του στην Ιταλία.

Ιστορία
Το 2019 κυκλοφορούσαν φήμες για πιθανή αναβίωση των Παιχνιδιών χωρίς Σύνορα. Οι φήμες επιβεβαιώθηκαν στις 18 Ιουνίου 2019 κατά τη διάρκεια της ετήσιας συνέντευξης τύπου της γαλλικής κρατικής τηλεόρασης (France Télévisions). Η παραγωγή της γαλλικής έκδοσης θα γίνει από την Air Productions του Ναγκί και προβλήθηκε στο δεύτερο κρατικό κανάλι France 2.

Την ίδια στιγμή, η Mediaset ανακοίνωσε ότι ήθελε να δημιουργήσει ένα παιχνίδι της ίδιας μορφής. Ονομάστηκε Eurogames και μεταδόθηκε από το Canale 5 (ιδιόκτητο κανάλι της Μέντιασετ) με παρουσιαστές τους Ίλαρι Μπλάζι και Άλβιν. Αυτή η πρώτη και μοναδική έκδοση παρήχθη από την Mediaset και την Nonpanic. Αποτελείται από έξι επεισόδια (πέντε συν τον τελικό) τα οποία γυρίστηκαν στο πάρκο Τσινετσιτά Ουόρλντ στην Ρώμη, όπου δημιουργήθηκε το σύνολο όλων των παιχνιδιών. Ο χώρος έχει μέγεθος 8000 τετραγωνικών μέτρων. Συμμετέχουν οι εξής χώρες: Γερμανία, Ελλάδα, Ιταλία, Πολωνία, Ρωσία και Ισπανία.

Περιγραφή
Το παιχνίδι αποτελείται από εννέα αγωνίσματα, τα οποία τα έθνη πρέπει να αντιμετωπίσουν κερδίζοντας πόντους. Από αυτά, έξι αντλούν το θέμα τους από τον πολιτισμό και την ιστορία των συμμετεχουσών χωρών. Κάθε χώρα είχε δικαίωμα να χρησιμοποιήσει ένα τζόκερ (επίσημα γνωστό ως τζόλι) σε ένα αγώνισμα που πιστεύει ότι θα τα πάει καλά, διπλασιάζοντας τους πόντους που θα αποκομίσει από το αγώνισμα. Επιπλέον, κάθε έθνος συμμετείχε στο φιλ ρουζ, μια ειδική δοκιμασία όπου κάθε χώρα συμμετέχει μεμονωμένα και στο τέλος οι πόντοι διπλασιάζονται. Στο τέλος του επεισοδίου οι χώρες αγωνίζονταν στο Παιχνίδι των πρωταθλητών, όπου κάθε χώρα επέλεγε τρεις διαγωνιζόμενους οι οποίοι έπρεπε να ανέβουν ένα τείχος στηριζόμενοι σε μια μεταλλική ράβδο χωρίς την δυνατότητα να κινήσουν τα πόδια τους (μπορούσαν να κινήσουν το σώμα τους μόνο από τα γόνατα και πάνω). Η τελευταία δοκιμασία τριπλασίαζε το σκορ.

Παρουσιαστές ανά χώρα
 χώρα παρουσιαστέςΛούκας ΒάντκεΘέμης ΓεωργαντάςΊλαρι Μπλάζι και ΆλβινΟυούκας ΓκάμροτΚάτια ΜιρόνοβαΛάρα Άλβαρεθ και Χοακίν Πρατ

Βαθμοί ανά χώρα
 Συμμετέχοντα έθνη: 6 Γερμανία (D) Ελλάδα (GR) Ιταλία (Ι) Πολωνία (PL) Ρωσία (RU) Ισπανία (Ε)
 Ημερομηνία προβολής (Ιταλία καιΕλλάδα) Χώρος διεξαγωγής 1η θέση 2η θέση 3η θέση 4η θέση 5η θέση 6η θέση 1ο επεισόδιο 19 Σεπτεμβρίου 201927 Δεκεμβρίου 2019 Τσινετσιτά Ουόρλντ, Ρώμη Μόναχο Σότσι Βαρσοβία Οτράντο Αράντα ντε Ντουέρο Θεσσαλονίκη 2ο επεισόδιο 26 Σεπτεμβρίου20 Δεκεμβρίου 2019 Αγία Πετρούπολη Φολγκαρία Αμβούργο Μπιαουίστοκ Σπάρτη Σιουδάδ Ροδρίγο 3ο επεισόδιο 3 Οκτωβρίου 201929 Δεκεμβρίου 2019 Κολωνία Μόσχα Πόζναν Αστόργκα Κατάνια Κυκλάδες 4ο επεισόδιο  10 Οκτωβρίου 20195 Ιανουαρίου 2020 Νυρεμβέργη Σαν Φελίτσε Τσιρτσέο Γκνιέζνο Γεκατερινμπούργκ Μονφόρτε ντε Λέμος Αθήνα 5ο επεισόδιο 17 Οκτωβρίου 201912 Ιανουαρίου 2020 Χάκα Πάρμα Κρήτη Νοβοσιμπίρσκ Γιανούφ Λουμπέλσκι Βερολίνο Τελικός 24 Οκτωβρίου 201919 Ιανουαρίου 2020 Μόναχο Κρήτη Αγία Πετρούπολη Σαν Φελίτσε Τσιρτσέο Χάκα Βαρσοβία

Παραπομπές

Κατηγορία:Τηλεοπτικές εκπομπές